ועדת החינוך, התרבות והספורט, כנסת 18, פרוטוקול מספר 39, 2009-07-01 10:50

זבולון אורלב: אני מחדש את הישיבה – סוגיית פרק ל"ד, סעיף 249-250 – צער בעלי חיים.

זבולון אורלב: במהלך השעה האחרונה התקיימה הידברות נוספת של חברי הכנסת עם נציגי משרד האוצר ומשרד החקלאות.

זבולון אורלב: אני ניסיתי להציע הצעת פשרה, ואומר בגלוי – לא הייתי שלם אתה, לפיה, יימחקו המילים בסעיף 14(ב) "בסך 4.5 מיליון ₪" מהחוק, אבל בעת ובעונה אחת תקבל הוועדה, אני מדגיש – הוועדה, התחייבות חתומה על ידי הממונה על התקציבים שהתקציב בשנים הבאות, ללא הגבלת זמן, יעמוד על 4.5 מיליון שקלים מינוס הקיצוץ הרוחבי.

זבולון אורלב: יחד עם זה, האוצר רשאי בתום שלוש שנים לבוא לוועדה ולבקש אישור לתוספת או לקיצוץ הסכום הזה, ואם הוועדה תשתכנע שאין צורך בסכום, הוועדה תאשר הפחתה של הסכום.

זבולון אורלב: לצערי, מסרה לי חברת הכנסת רונית תירוש שהאוצר הציע הסדר אחר.

זבולון אורלב: אני לא נכנס למשא ומתן ולכן אני רוצה להצביע על החוק , ואני מבקש את אישור הוועדה שהוועדה – מה צריך להיות הניסוח?

זבולון אורלב: לא תאשר?

מירב יצחקי: כן, לביטול הסעיפים.

מירב יצחקי: למחיקת הסעיפים מהחוק.

זבולון אורלב: אני רוצה להעמיד להצבעה את הצעתי לביטול 249-250 מחוק ההתייעלות הכלכלית.

זבולון אורלב: מי בעד? מי נגד?

זבולון אורלב: אני קובע שהוועדה החליטה פה אחד לבטל את הסעיף הזה בחוק ההסדרים.

זבולון אורלב: תודה רבה, להתראות.

זבולון אורלב: ישיבה זו נעולה.